Document ID: /roh_data/filtered/fineweb-2-filterrobots_roh.jsonl.gz/14165

Sper ils pleds da consolaziun exprima la chanceliera tudestga era l'engraziaivladad vers la glieud da Minca ch'è sa gidada cun dar suttetg a persunas che na pudevan betg a chasa pervi da l'attatga d'amoc da venderdi. Plinavant attestescha ella a polizia e las unitads d'agid a Minca d'avair agì da moda fitg professiunala.
Wir teilen Ihren Schmerz. Wir denken an Sie. Wir leiden mit Ihnen.
Minca emprova da chapir il nunchapibel
La populaziun da Minca cumenza a realisar, tge ch'è capità. La malencurada per las unfrendas è gronda. Blera glieud metta fluras u chandailas en lieus datiers dal center da cumpra. En gruppas stettian blers ensemen per chapir quai che saja capità, rapportan las agenturas al lieu.
Minister vul calmar
Suenter l’amoc en la Germania appellescha il minister da l’intern, Thomas de Maizière a la populaziun da restar ruassaivla. El chapeschia che la glieud saja preoccupada ed agitada pervi dals schabetgs da Nizza, Würzburg e Minca. I saja fitg impurtant da sclerir mintga cas singul e dad eruir ils motivs per silsuenter pudair trair las dretgas consequenzas.
Tur d'Eiffel glischa per unfrendas
Per commemorar las unfrendas da Minca ha la Tur d'Eiffel a Paris glischà en las colurs naziunalas da la Germania, numnadamain en nair, cotschen ed aur. La metropola franzosa aveva annunzià questa acziun via Twitter.
RR novitads